La minoría de persones qu'apaecen actuando en nome d'Andecha Astur dende fai tres años tán faciéndolo de forma fraudulenta y ellos sábenlo, siendo plenamente conscientes de los sos conceyos fueron anulaos o suspendios polos xueces en cinco ocasiones, al intentar una y otra vez facese  col control esclusivu del partíu de forma ilexítima. Yá nel mes de mayu, el xuez dexó nidio qu'estes persones nun formen parte de la dirección, y por ello ordenó-yos retirar la candidatura que presentaron en nome d'Andecha Astur a les eleiciones europees, incurriendo nel delitu de desobediencia reiterada al xuez al negase a ello, lo que camiento que tendrá consecuencies penales, a través de les actuaciones que ya tán en marcha. Por embargu, anecien nel so determin de siguir per esti camin, incurriendo cada  poco en nuevos presuntos delitos coles sos nueves actuaciones en nome d'Andecha Astur, desafiando una y otra vez los autos y sentencies xudiciales, y lo que ye peor, semando la discordia permanente cola mayoría de militantes. Al mesmo tiempu, piden 'xunidá d'aición' a les otres organizaciones. Ensin comentarios.